François Claudius Koënigstein

François Claudius Koënigstein, máis coñecido como Ravachol, nado en Saint-Chamond (Loira) o 14 de outubro de 1859 e finado en Montbrison o 11 de xullo de 1892, foi un militante e anarquista francés.

 Traxectoria 
 Infancia e mocidade 
Era fillo de pai holandés (Jean Adam Koënigstein) e nai francesa (Marie Ravachol). Ravachol traballou na súa mocidade como obreiro téxtil, mantendo a súa familia e vivindo nunhas lamentables condicións económicas. Tamén tocaba o acordeón nos bailes dominicais de Saint-Étienne.
miniatura|Ravachol cara a 1892.
En 1891 foi acusado de roubo e asasinato a un relixioso de 93 anos. Tamén foi acusado de saquear tumbas.

 Achegas teóricas 
Malia que se lle atribúe case toda a teoría anarquista, moi pouco hai documentado acerca dalgunha achega á mesma. De feito, varios autores sitúano coma un heroe anarquista que sentou as bases para que póstumos seguidores escribisen pensamentos acerca do tema. As súas accións contra toda orde establecida son, na práctica, reflexo dun resentimento social do que aparentemente era vítima"Origen y desarrollo de las ideas anarquistas  ..

Manéxase tamén a teoría de que Ravachol estaba fortemente influenciado por burgueses franceses que se encontraban en desvantaxe conxuntural, polo que lles favorecía a crecida do movemento anarquista e a inestabilidade política, tomando cada un a súa parteLuigi Fabbri: "Influencias burguesas sobre el anarquismo" ..

 Atentados 
Identificado co movemento anarquista trala represión sufrida polo proletariado o 1 de maio de 1891 en Fourmies, onde unha manifestación obreira reivindicativa acabou con máis de 14 manifestantes mortos e 40 feridos a mans das forzas da orde, sería autor de tres atentados con dinamita contra representantes do aparato xudicial francés.

O 11 de marzo de 1892 Ravachol puxo unha bomba na casa do fiscal de Clichy, Bulot, e o 27 de marzo en casa do conselleiro-procurador Benot. Tamén organizou un atentado contra unha comisaría de París. Os atentados provocaron grandes danos materiais pero non vítimas.

Moitos anarquistas negáronse a concederlle un sitio entre eles ata o momento da súa execución, e algúns estudosos considérano un simple delincuente que tomaría posteriormente a causa anarquista como xustificación dos seus actos.José Luis García Mañas, A represión do terrorismo anarquista  (en castelán)

 A súa morte 
Arrestado no restaurant Véry o 30 de marzo de 1892 polos atentados, o seu proceso iniciouse o 26 de abril, sendo condenado a cadea perpetua, e a morte nun segundo proceso por outros atentados. Morreu na guillotina o 11 de xullo de 1892 en Montbrison.

Iniciou a súa defensa dicindo:Declaración de Ravachol 

O 9 de decembro de 1893 Auguste Vaillant guindou unha bomba na Cámara de Deputados francesa en vinganza. En 1894 foi detido e condenado a morte.

 Despois da súa morte 
Ravachol converteuse posteriormente nunha icona da revolta, prolongándose a súa memoria en numerosas cancións e textos do movemento anarquista.Luis Aragón, Ravachol vuelve!  (en castelán)

Anos despois, Jean Maitrón escribiu un libro titulado Ravachol y los Anarquistas; nel fala amplamente da influencia de Ravachol sobre os subseguintes anarquistas.Agapea, Ravachol e os Anarquistas (en castelán)

 Notas 

 Véxase tamén 
 Outros artigos 
 Papagaio Ravachol
 Ligazóns externas 
 Texto de "la Ravachole", canción popular anarquista alusiva a Ravachol .
 Ravachol Reference Archive .
 "Ravachol", por Octave Mirbeau .

Categoría:Anarquistas de Francia
Categoría:Nados en 1859
Categoría:Finados en 1892
Categoría:Nados no departamento do Loira